Nepell en tu all da zispach 1989 edon en em gavet e Budapest, ur sachad ganin war va chouk, ano ganin da aveliñ va fenn er reter. Ur mintin bennak bord an Danub glas meurbed em boe bet tro da gaout ur gwallsell. Dirak ar mekanikoù gwerzhañ tikiji evit an tren buzhug e oa ur  pikol melegan e vlev berr, du e zilhad hag e gasketenn, ur svatiska a-sell kaer dan holl  war e vañch. Edo o foetañ traktoù dan dud gant o beajigoù pemdeziek, grik ebet na trabas ganto, na selloù a-dreuz ebet war ar gwallzen toare. Marteze e oa ezel hennezh eus ar  Jobbik * en tu dehoù pell pellañ peotramant ar Chroazioù Flechet, ar re oa doa sikouret an nazied da gas miliadoù a Hungariz da gampoù ar marv. Seurt strollajoù a vez  lezet frankiz warno da zibunañ moan er strejoù e Hungaria, a-renkennadoù propik ha kempenn, klinkailherez fask ha naze-se. Hirio e bro Vagyar e teu digarez da Orbàn da vont trankil ha seder war e bouezig dre ma vez kavet taeroch egetañ pa glasker pellochik war an tu dehoù. Peseurt dro fall a choarife hennezh pen dije ezhomm eus mouezhioù ar  Jobbik  hag ar Chroazioù Flechet evit chom e penn ar jeu ? Doue ra viro e vije rostet an UE war ar ber gant ar seurt Obànerezh daonet. 